Artista e empresário kabu-verdiano, Gilyto Semedo, foi distinguidu pa Mayor di Boston, Martin J.Walsh,e tambe pa Rádio Nha Terra na Estados Unidos, pa sê trabadju cultural e social kê tem stadu ta fazi na Cabo Verde.
Homenagi ki kontisi na dia 30 di Maio, na ispasu Cesária na Dorchester (Boston), distaka rializason di trabadju cultural sima Cabo Verde Music Awards (CVMA), ki sata bai na sê quintu edison i ki dja premia mas di 130 artistas e da cinku premious Carrera (Cesária Évora, Bana, Zeca di Nha Reinalda, Cesaltina Pereira e Cabo Verde Show), konkursu “Talentu Strela, e tb 15 anus di karera di Mr. Entertainer.
Sigundu Gilyto Semedo, kel homenagi leba en konta “ inpatu kultural di alguns projectus kê fazi, tipo, konkurso di voz na televison na Cabo Verde “Talentu Strela”, e, klaru, Cabo Verde Music Awards, eventu ki rivulusiona spetakulaus di musika na país ki, na 5 anu, disperta interessi e rikonhecimentu, ka só di diaspora mas tb di komunidadi internacional”.
Es artista mostra imosionadu ku rikunhesimentu di sê trabadju. Eh fla: “ Ku kel homenagi internacional, nta spera ma nos responsável cultural nasional tambe ta rikunhesi e ncentiva kes ki ta fazi midjor pa Cabo Verde pamodi tudu ki nu tem atxadu ti gosi foi ku mutu nsistência di nos parti. Nsistência, persistênsia e txeu vontade di fazi, ta konku txeu porta, sem disisti”, Gilyto Semedo ta spera ma na futuru ma porta ta abri sem txeu nsistência “ tipo portas di instiuisons públikus kabuverdianus”.
ANação
pap_Latn kea_Latn kea_Latn kea_Latn por_Latn